Jordan Veretout

Jordan Marcel Gilbert Veretout (sündinud 1. märtsil 1993 Ancenis's) on Prantsusmaa jalgpallur, kes mängib poolkaitsjana Prantsusmaa kõrgliigaklubis Lyoni Olympique.

Ta alustas klubikarjääri Prantsusmaa klubis FC Nantes ning debüteeris Prantsusmaa esiliigas 2011. aasta mais. 2013. aastal tõusis ta Nantes'iga Prantsusmaa esiliigast kõrgliigasse.

Klubikarjääri jooksul on Veretout hiljem mänginud veel Inglismaa kõrgliigaklubis Aston Villa, Prantsusmaa kõrgliigaklubides Saint-Étienne ja Marseille Olympique ning Itaalia kõrgliigaklubides Fiorentina ja AS Roma. Lyonis mängib ta alates 2024. aasta septembrist.

Aastatel 2010–2014 mängis Veretout Prantsusmaa noortekoondistes. 2013. aastal tuli ta Prantsusmaa kuni 20-aastaste koondisega juunioride maailmameistriks. 2013. aasta juunioride maailmameistrivõistluste kaheksandikfinaalis lõi Veretout värava Türgi vastu ning realiseeris finaalis penaltiseerias Uruguay vastu värava. Prantsusmaa rahvuskoondises debüteeris Veretout 1. septembril 2021 MM-i valikmängus Bosnia ja Hertsegoviina vastu. Ta kuulus Prantsusmaa koondisse 2022. aasta maailmameistrivõistlustel, kus ta pääses väljakule vaid viimases alagrupimängus Tuneesia vastu.Jordan Veretout. transfermarkt.com. Vaadatud 9.1.2025

 Viited 

Kategooria:Prantsusmaa jalgpallurid
Kategooria:FC Nantes'i jalgpallurid
Kategooria:Aston Villa FC mängijad
Kategooria:AS Saint-Étienne'i jalgpallurid
Kategooria:ACF Fiorentina mängijad
Kategooria:AS Roma mängijad
Kategooria:Lyoni Olympique'i mängijad
Kategooria:Ligue 1 mängijad
Kategooria:Premier League'i mängijad
Kategooria:Serie A mängijad
Kategooria:Sündinud 1993